<classify> TUME ya Vyuo Vikuu Tanzania TCU imetangaza kuwa udahili kwa awamu ya kwanza katika taasisi za elimu ya juu kwa mwaka wa masomo 201920, umekamilika, huku ikitawaka wanafunzi waliodahiliwa chuo zaidi ya kimoja kuthibitisha udahili wao katika chuo kimoja ifikapo Agosti 29, mwaka huu.Katika taarifa iliyotolewa na Katibu Mtendaji wa TCU, Profesa Charles Kihampa, majina ya waombaji waliochaguliwa katika awamu ya kwanza yameshatangazwa na vyuo husika.Hata hivyo, baadhi ya waombaji wamedahiliwa chuo zaidi ya kimoja. Hivyo nawasisitiza kuthibitisha udahili wao katika chuo kimoja kuanzia tarehe 20 hadi 29 Agosti 2019, kwa kutumia ujumbe mfupi wenye namba maalum ya siri uliotumwa kupitia namba ya simu au barua pepe walizotumia wakati wa kuomba udahili, imesema taarifa yao.Amesema wale ambao hawatapata kwa wakati ujumbe huo, wanashauriwa kuingia kwenye mifumo ya udahili ya vyuo walivyochaguliwa na kuomba kutumiwa ujumbe mfupi wenye namba maalumu ya siri ili kujithibitisha.Katibu Mtendaji huyo wa TCU amesema pia uthibitisho wa udahili ufanyike kupitia akaunti waombaji walizotumia wakati wa kuomba udahili kupitia vyuo husika.Alibainisha pia orodha ya majina ya waombaji waliodahiliwa zaidi ya chuo kimoja imewekwa kwenye tovuti ya TCU go.tz. Wanatakiwa kuthibitisha chuo kimoja kuanzia Agosti 20 hadi Agosti 29, mwaka huu.Aidha, alieleza kuwa kwa wale ambao hawajachaguliwa katika awamu ya kwanza ya udahili kwa sababu mbali mbali, waombaji wa kidato cha sita na stashahada walioshindwa kuomba katika awamu ya kwanza, waombaji waliomaliza mitihani ya Cambridge mwaka huu na matokeo yao yameshatoka pamoja na waombaji waliokuwa wamedahiliwa miaka ya nyuma na kuacha au kukatisha masomo, wanaweza kufanya maombi ya udahili awamu ya pili kuanzia Agosti 21 hadi 29, mwaka huu.Aliwakumbusha waombaji kuwa utaratibu wa kutuma maombi ni ule ule wa kutuma maombi moja kwa moja vyuoni. Pia aliwakumbusha kuwa masuala yote yanayohusiana na udahili au kujithibitisha yawasilishwe kwenye vyuo husika na sio TCU.  <topic>: KITAIFA 